原子筆又叫圓珠筆，係筆嘅一種，係相當近代嘅發明。原子筆嘅「原子」就係嗰啲𠹳澾澾，黐𥹉𥹉嘅「墨」，筆嘴最尖係一粒直徑 0.7 - 1.2 mm 嘅金屬珠，啱啱卡住響支收窄嘅管嘅尾尾，卡得唔係太實而可以畀粒珠自由噉轉，當識轉嘅金屬珠掂倒紙嘅表面嗰陣，氹氹轉嘅珠令喺支窄嘅管裏面嘅墨留低喺紙上面，一落倒紙嘅墨差唔多立即乾。今時今日，又平、又靠得住、重唔使點理嘅原子筆，已經取代咗墨水筆，變成好多人日日用嚟寫嘢嘅筆。